wickkiey/tamil-wikipedia-chunked huggingface dataset:
# சாகைங்

**சாகைங்** மியான்மரின் சாகைங் பிரதேசத்தின் தலைநகராகும். இந்நகரம் மண்டலை நகரத்திலிருந்து 20 கி.மீ. தென்மேற்குத் திசையில் ஐராவதி ஆற்றின் கரையின் எதிர்புறத்தில் அமைந்திருக்கிறது. இங்கு பல தூபிக் கோவில்கள் மற்றும் புத்த மடங்கள் நிறைந்து உள்ளது. அதனால் இந்நகரம் ஆன்மிகம் மற்றும் புத்த மடங்களின் முக்கிய கேந்திரமாகவும் உள்ளது. ஐராவதி ஆற்றின் கரைகளுக்கு இணையாக புத்த மடங்கள் மற்றும் தூபிக் கோவில்கள் அமைந்துள்ளது.
# சாகைங்

## வரலாறு

சாகைங் இராச்சியத்தின் தலைநகரமாக இருந்தது (1315-1364), பகான் வம்சத்தின் வீழ்ச்சிக்குப் பிறகு தோன்றிய சிறிய இராச்சியங்களில் இதுவும் ஒன்று, திஹாதுவின் மகன்களில் ஒருவரான அத்திங்கியா தன்னை மன்னராக நிலைநாட்டினார். அவா காலத்தின் போது (1364-1555), இந்த நகரம் இளவரசர் அல்லது மூத்த இளவரசர்களின் பொதுவான நகரமாக இருந்தது. 1760 ஆண்டு முதல் 1763 ஆண்டு வரையிலும் நாங்க்டாங்கி அரசரின் ஆட்சியில் இந்த நகரம் சிறிது காலத்திற்கு அரச தலைநகரமாக இருந்தது.  
8 ஆகத்து 1988 அன்று, சாகைங் ஆர்ப்பாட்டங்களின் தளமாக இருந்தது. போராட்டம் படுகொலைகளில் முடிவுற்றது, இதில் 300 பொதுமக்கள் கொல்லப்பட்டனர்.
# சாகைங்

## மேலும் பார்க்க

- சாகைங் பிரதேசம்
- மியான்மரின் நிர்வாகப் பிரிவுகள்
# 20 ரூபாய் பணத்தாள் (இந்தியா)

**இந்திய 20 ரூபாய் பணத்தாள்** (**Indian 20-rupee banknote** (20) என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும்.20 என்பது மகாத்மா காந்தி வரிசை பணத்தாள்களில் அடங்கும்.இந்தியரிசவ்வங்கிமகாத்மாகாந்திவரிசையில்20பணத்தாளை 2001ஆகத்துமாதம்அறிமுகம்செய்தது.இந்தத்தொடரில்கடைசியாகவெளியிடப்பட்டபணத்தாள்களில்இதுவும்ஒன்று ஆகும்; இதே காலகட்டத்தில் வெளியிடப்பட்ட வேறு பணத்தாள் 2001 நவம்பரில் வெளியிடப்பட்ட5 ஆகும்.  
20 ருபாய் பணத்தாளை இந்திய ரிசர்வ் வங்கியானது 1972 இல் அறிமுகப் படுத்தியது.இந்தவரிசையானது தற்போதுவரைபுழக்கத்தில்உள்ளது. இந்த பணத்தாளின் அறிமுகத்துடன்,ரிசர்வ் வங்கிசிங்கமுத்திரை தொடர்பணத்தாள்களில் பெரிய மறுவடிவமைப்பைத் தொடங்கியது.
# 20 ரூபாய் பணத்தாள் (இந்தியா)

## மகாத்மா காந்தி வரிசை

### வடிவம்

20 பணத்தாளில்மகாத்மா காந்தி வரிசையானநு 147 × 63&nbsp;மிமீ&nbsp;அளவில்சிவப்பு-ஆரஞ்சுநிறத்தில்,முன்பக்கம்மகாத்மா காந்திபடத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது.இந்தப்பணத்தாள்மதிப்பைபார்வையற்றோர் அடையாளம் காணஏதுவாகபிரெயில் அம்சம் உள்ளது.பணத்தாளின்பின்பக்கம் ஹாரிட்மலை மற்றும் போர்ட் பிளேர்கலங்கரைவிளக்கம் ஆகியவை இடம்பெற்றுள்ளன.  
2011 இக்குப் பிறகு, வெளியிடப்பட்ட புதிய ₹20 தாள்களில்இந்திய ரூபாய்க் குறியீடு இடம்பெற்றது. 2005 க்கு முன் அச்சிடப்பட்ட பணத்தாள்கள் 2014 மார்ச்சு 31 முதல் புழக்கத்திலிருந்து திரும்பப் பெறுவதாக இந்திய ரிசர்வ் வங்கி 2014 சனவரியில் வெளியிட்டது. பின்னர் காலக்கெடுவை 2015 சனவரி 1 வரை நீட்டித்தது. இந்த காலக்கெடு மேலும் 2016 சூன் 30 வரை நீட்டிக்கப்பட்டது.
# 20 ரூபாய் பணத்தாள் (இந்தியா)

## மொழிகள்

மற்ற இந்திய ரூபாய் நோட்டுகள் போல, 20 பணத்தாள்களிலும் 17 இந்திய மொழிகளில் பணத்தின் மதிப்பு எழுதப்பட்டிருந்தது. இந்த நோட்டுகளின் முதல்பக்கத்தில் முதன்மையாக ஆங்கிலம், இந்தியில் பணத்தின் மதிப்பு எழுதப்பட்டுள்ளது. நோட்டின் பின்பக்கத்தில் இந்தியாவின் 22 அதிகாரப்பூர்வ அலுவல் மொழிகளில் 15 மொழிகளில் நோட்டின் மதிப்பு வரிசையாக எழுதப்பட்டுள்ளது. இந்த மொழி வரிசையானது அகரவரிசையில் இடம்பெற்றிருந்ததன. மொழிகளின் வரிசை பின்வருமாறு: அசாமி, வங்காள மொழி, குஜராத்தி, கன்னடம், காஷ்மீரி, கொங்கணி, மலையாளம், மராத்தி, நேபாளி, ஒடியா, பஞ்சாபி, சமசுகிருதம், தமிழ், தெலுங்கு, உருது.
| மொழி | 20 |
| --- | --- |
| ஆங்கிலம் | Twenty rupees |
| இந்தி |  |
| அசாமி |  |
| வங்காளி |  |
| குசராத்தி |  |
| கன்னடம் |  |
| காஷ்மீரி |  |
| கொங்கணி |  |
| மலையாளம் |  |
| மராத்தி |  |
| நேபாளி |  |
| ஒடியா |  |
| பஞ்சாபி |  |
| சமசுகிருதம் |  |
| தமிழ் |  |
| தெலுங்கு |  |
| உருது | } |
# 50 ரூபாய் பணத்தாள் (இந்தியா)

**இந்திய 50 ரூபாய் பணத்தாள்** (**Indian 50-rupee banknote** (50) என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும். தற்போது புழக்கத்தில் உள்ள மகாத்மா காந்தி வரிசை 50 பணத்தாளானது 1996 முதல் புழக்கத்தில் உள்ளது.  
50 பணத்தாளானது இந்திய ரிசர்வ் வங்கியால் முதன் முதலில் 1975 இல் சிங்க முத்திரை வரிசை பணத்தாளாக அறிமுகப்படுத்தப்பட்டது. இதன் முதல் பக்கத்தில் அசோகத் தூண் இடம் பெற்றது. இதற்கு பதிலாக 1996 இல் மகாத்மா காந்தி நிழலுருவம் இடம்பிடித்தது.
# 50 ரூபாய் பணத்தாள் (இந்தியா)

## மகாத்மா காந்தி புதிய வரிசை

2016 நவம்பர் 10 அன்று இந்திய ரிசர்வ் வங்கி புதிய மறுவடிவமைப்பில் 50 பணத்தாள் வரவிருக்கும் மாதங்களில், மகாத்மா காந்தி புதிய வரிசை<nowiki/>யின் ஒரு பகுதியாக வெளியிடப்படும் என்று அறிவித்தது. இந்த பணத்தாள் விரைவில் வெளியிடப்படும் என்று 2017 ஆகத்து 18 அன்று அதிகார்பூர்வமாக அறிவிக்கப்பட்டது.
# 50 ரூபாய் பணத்தாள் (இந்தியா)

## மகாத்மா காந்தி வரிசை

### வடிவம்

50 பணத்தாளின் மகாத்மா காந்தி வரிசை தாளானது 147 × 73&nbsp;மிமீ&nbsp;அளவில், இளஞ்சிவப்பு -ஊதா நிறத்தில், முன்பக்கம் மகாத்மா காந்தி படத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது. இந்தப் பணத்தாள் மதிப்பை பார்வையற்றோர் அடையாளம் காண ஏதுவாக பிரெயில் அம்சம் உள்ளது. தாளின் பின்பக்கம் இந்திய நாடாளுமன்றத்தின் கூட்ட அரங்கான சன்சாத் பவனின் படம் இடம்பெற்றுள்ளது.  
2012 இக்குப் பிறகு, வெளியிடப்பட்ட 50 ரூபாய் பணத்தாளில் புதிய குறியீடு இடம்பெற்றது. 2005 க்கு முன் அச்சிடப்பட்ட பணத்தாள்கள் 2014 மார்ச் 31 முதல் புழக்கத்திலிருந்து திரும்பப் பெறுவதாக இந்திய ரிசர்வ் வங்கி 2014 சனவரியில் வெளியிட்டது. பின்னர் காலக்கெடுவை 2015 சனவரி 1 வரை நீட்டித்தது. இந்த காலக்கெடு மேலும் 2016 சூன் 30 வரை நீட்டிக்கப்பட்டது.  
2017 ஆம் ஆண்டு ஆகஸ்ட் மாதம் 18 ஆம் தேதி இந்திய ரிசர்வ் வங்கி மகாத்மா காந்தி புதிய வரிசையில் புதிய வடிவிலான, 50 பணத்தாளை அறிமுகப்படுத்தியது என்றாலும், முந்தைய வரிசையில் வெளியான 50 ரூபாய் நோட்டுகள் செல்லத் தக்கவையாகவே உள்ளன. இந்த புதிய தொடரின் பணத்தாளின் பின் பக்கத்தில் , ஹம்பியில் உள்ள ரதத்தின் படத்தைக் கொண்டுள்ளது. இது நாட்டின் கலாச்சார பாரம்பரியத்தை சித்தரிக்கிறது. பணத்தாளின் வண்ணம் ஃப்ளோரசன்ட் நீலம் ஆகும்.  
பணத்தாளின் அளவு 135 x 66மிமீ ஆகும்..
# 50 ரூபாய் பணத்தாள் (இந்தியா)

## பாதுகாப்பு அம்சங்கள்

50 பணத்தாளின் பாதுகாப்பு அம்சங்கள் பின்வருமாறு:
- பாதுகாப்பு இழையில் 'भारत' (தேவநாகரி எழுத்தில் பாரத்) மற்றும் 'RBI' என்று மாறி மாறி வாசிக்கும்வகையில் உள்ளது.
- மகாத்மா காந்தியின் வலதுபக்க ஓரத்தில் நீர் குறியீட்டு முறையில் ரூபாயின் மதிப்பு பொறிக்கப்பட்டுள்ளது.
- மகாத்மா காந்தியின் உருவம் முதன்மையான நீர் குறியீடாக அமைக்கப்பட்டுள்ளது.
- பணத்தாளின் மதிப்பைக் குறிப்பிடும் எண் உடனொளிரும் மையினால் அச்சிடப்பட்டுள்ளது.
- 2005 ஆம் ஆண்டைவிட கூடுதல் பாதுகாப்பு அம்சம் கொண்ட பாதுகாப்பு இழை, மின் அச்சு முறையில் நீர் குறியீடு. அச்சிடப்பட்ட ஆண்டு போன்றவை அமைந்துள்ளன.
# 50 ரூபாய் பணத்தாள் (இந்தியா)

## மொழிகள்

மற்ற இந்திய ரூபாய் நோட்டுகள் போல 50 பணத்தாள்களிலும் 17 இந்திய மொழிகளில் பணத்தின் மதிப்பு எழுதப்பட்டிருந்தது. இந்த நோட்டுகளின் முதல்பக்கத்தில் முதன்மையாக ஆங்கிலம், இந்தியில் பணத்தின் மதிப்பு எழுதப்பட்டுள்ளது. நோட்டின் பின்பக்கத்தில் இந்தியாவின் 22 அதிகாரப்பூர்வ அலுவல் மொழிகளில் 15 மொழிகளில் நோட்டின் மதிப்பு வரிசையாக எழுதப்பட்டுள்ளது. இந்த மொழி வரிசையானது அகரவரிசையில் இடம்பெற்றிருந்ததன. மொழிகளின் வரிசை பின்வருமாறு: அசாமி, வங்காள மொழி, குஜராத்தி, கன்னடம், காஷ்மீரி, கொங்கணி, மலையாளம், மராத்தி, நேபாளி, ஒடியா, பஞ்சாபி, சமசுகிருதம், தமிழ், தெலுங்கு, உருது.
| மொழிகள் | 50 |
| --- | --- |
| ஆங்கிலம் | Fifty rupees |
| இந்தி |  |
| அசாமி |  |
| வங்காளி |  |
| குசராத்தி |  |
| கன்னடம் |  |
| காசுமீரி |  |
| கொங்கணி |  |
| மலையாளம் |  |
| மராத்தி |  |
| நேபாளி |  |
| ஒடியா |  |
| பஞ்சாபி |  |
| சமசுகிருதம் |  |
| தமிழ் |  |
| தெலுங்கு |  |
| உருது | } |
# 100 ரூபாய் பணத்தாள் (இந்தியா)

**இந்திய 100 ரூபாய் பணத்தாள்** (**Indian 100-rupee banknote** (100) என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும். இந்தப் பணத்தாளானது இந்திய ரிசர்வ் வங்கியால் முதன் முதலில் 1935 இல் இருந்து பணத்தாளாக அறிமுகப்படுத்தப்பட்டு, தொடர்ச்சியாக அச்சிடப்பட்டு வருகிறது. தற்போது புழக்கத்தில் உள்ள மகாத்மா காந்தி வரிசை 100 பணத்தாளானது 1996 முதல் புழக்கத்தில் உள்ளது.  
முதலில் வெளியான 100 ரூபாய் பணத்தாளில் மன்னர் ஆறாம் ஜார்ஜ்ஜின் சித்திரம் இடம்பெற்றது. 1947 இல் இந்தியா சுதந்திரம் அடைந்த பிறகு இந்திய ரிசர்வ் வங்கி வெளியிட்ட பணத்தாளில், ஆறாம் ஜார்ஜ்ஜின் உருவப்படத்துக்கு பதிலாக இந்திய தேசிய இலட்சினையில் உள்ள சிங்க உருவத்தின் படம் போடப்பட்டது.
# 100 ரூபாய் பணத்தாள் (இந்தியா)

## மகாத்மா காந்தி புதிய வரிசை

2016 நவம்பர் 10 அன்று இந்திய ரிசர்வ் வங்கி புதிய மறுவடிவமைப்பில் 100 பணத்தாளானது வரவிருக்கும் மாதங்களில், மகாத்மா காந்தி புதிய வரிசையின் ஒரு பகுதியாக வெளியிடப்படும் என்று அறிவித்தது.
# 100 ரூபாய் பணத்தாள் (இந்தியா)

## மகாத்மா காந்தி வரிசை

### வடிவம்

100 பணத்தாளின் மகாத்மா காந்தி வரிசை தாளானது 157 × 73&nbsp;மிமீ&nbsp;அளவுடையதாகவும்,&nbsp;நீலும் -பச்சை நிறத்தில் முன்பக்கம் மகாத்மா காந்தி படத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது. இந்தப் பணத்தாள் மதிப்பை பார்வையற்றோர் அடையாளம் காண ஏதுவாக பிரெயில் அம்சம் உள்ளது. தாளின் பின்பக்கம் கோயிசா லாவின் காட்சி இடம்பெற்றுள்ளது.  
2012 இக்குப் பிறகு, வெளியிடப்பட்ட 100 ரூபாய் பணத்தாளில் புதிய குறியீடு இடம்பெற்றது. 2005 க்கு முன் அச்சிடப்பட்ட பணத்தாள்கள் 2014 மார்ச்சு 31 முதல் புழக்கத்திலிருந்து திரும்பப் பெறுவதாக இந்திய ரிசர்வ் வங்கி 2014 சனவரியில் வெளியிட்டது. பின்னர் காலக்கெடுவை 2015 சனவரி 1 வரை நீட்டித்தது. இந்த காலக்கெடு மேலும் 2016 சூன் 30 வரை நீட்டிக்கப்பட்டது.
# 100 ரூபாய் பணத்தாள் (இந்தியா)

## மொழிகள்

மற்ற இந்திய ரூபாய் நோட்டுகள் போல 100 பணத்தாள்களிலும் 17 இந்திய மொழிகளில் பணத்தின் மதிப்பு எழுதப்பட்டிருந்தது. இந்த நோட்டுகளின் முதல்பக்கத்தில் முதன்மையாக ஆங்கிலம், இந்தியில் பணத்தின் மதிப்பு எழுதப்பட்டுள்ளது. நோட்டின் பின்பக்கத்தில் இந்தியாவின் 22 அதிகாரப்பூர்வ அலுவல் மொழிகளில் 15 மொழிகளில் நோட்டின் மதிப்பு வரிசையாக எழுதப்பட்டுள்ளது. இந்த மொழி வரிசையானது அகரவரிசையில் இடம்பெற்றிருந்ததன. மொழிகளின் வரிசை பின்வருமாறு: அசாமி, வங்காள மொழி, குஜராத்தி, கன்னடம், காஷ்மீரி, கொங்கணி, மலையாளம், மராத்தி, நேபாளி, ஒடியா, பஞ்சாபி, சமசுகிருதம், தமிழ், தெலுங்கு, உருது.
| Language | 100 |
| --- | --- |
| ஆங்கிலம் | One Hundred rupees |
| இந்தி |  |
| அசாமி |  |
| வங்காளி |  |
| குசராத்தி |  |
| கன்னடம் |  |
| காசுமீரி |  |
| கொங்கணி |  |
| மலையாளம் |  |
| மராத்தி |  |
| நேபாளி |  |
| ஒடியா |  |
| பஞ்சாபி |  |
| சமசுகிருதம் |  |
| தமிழ் |  |
| தெலுங்கு |  |
| உருது | } |
# மாயமணி

***மாயமணி*** 1964 ஆம் ஆண்டு வெளியான ஓர் இந்திய மொழிமாற்றுத் தமிழ்த் திரைப்படமாகும். இதன் மூலப் படம் இந்தி மொழியில் 1963 ஆம் ஆண்டு பரஸ்மணி என்ற பெயரில் வெளியானது. பாபுபாய் மிஸ்திரி இயக்கத்தில் உருவான இத்திரைப்படத்தில் மஹிபால், கீதாஞ்சலி ஆகியோர் முக்கிய கதா பாத்திரங்களில் நடித்திருந்தனர். லட்சுமிகாந்த் பியாரிலால் இசையமைத்திருந்தனர்.
# எல்சா வான் தியேன்

**எல்சா வான் தியேன்** *(Elsa van Dien)* (ஜூலை 12, 1914 &ndash; 2007) ஒரு டச் வானியலாளர் ஆவார். இவர் தனது முனைவர் பட்ட்த்தை ஆர்வார்டு பல்கலைக்கழகத்தில் பெற்றார். இவர் கேல் புரூனோ வான் அல்பாதா எனும் வானியலாளரை மணந்தார்.  
இவர் சுரினாமில் உள்ள பரமாரிபோவில் 1914 ஜூலை 14 இல் பிறந்தார். இவரது தாயார் இரெபேக்கா தா சிலவா ஆவார். இவரது தந்தையார் கெரிட் வான் தியேன் ஆவார். இவர் குடும்பம் 1923 இல் நெதர்லாந்துக்குப் பெயர்ந்தது. இவர் 1932 இல் ஆம்சுடர்டாம் பல்கலைக்கழகத்தில் வானியல் படிக்கத் தொடங்கினார். இவர் 1935 இல் நெதர்லாந்தில் இருக்கும் இலெய்டன் பல்கலைக்கழகத்திலும் அதன் வான்காணகத்தை அணுக பதிவு செய்திருந்தார். இவருக்கு 1939 இல் இராடுகிளிப்பே கல்லூரி ஆய்வு நலகையை வாழங்கியது. ஆனால், இரண்டாம் உலகப் போரால் அவர் முனைவர் பட்ட ஆய்வை அங்கே 1945 இல் தான் தொடங்க முடிந்தது. இதற்கு, இவருக்கு அமெரிக்கப் பல்கலைக்கழக மகளிர் கழகமும் முழு ஒத்துழைப்பை நல்கியது. இவரது 1947 ஆம் ஆண்டு ஆய்வுத் தலைப்பு ஏ, பி கதிர்நிரல் விண்மீன்களில் உயர் பால்மர் வரிகளின் விளைவு என்பதாகும். முனைவர் பட்டம் பெற்ரதும், இவர் சிலகாலம் கனடா, விக்டோரியாவில் அமைந்த டொமினியன் வானியற்பியல் காணகத்தில் பணிபுரிந்தார்.இவர் 1948 இல் நெதர்லாந்துக்குத் திரும்பினார். இவர் 1948 ஆகத்து மாதத்தில் இந்தோனேசியாவில் பாந்தாங் அருகில் உள்ள போசுச்சா வான்காணகத்தில் பணியில் சேர்ந்தார். அங்கே தான் இவர் புரூனோ வான் அல்பாதாவைச் சந்தித்து மணந்துகொண்டார். இவர் 1958 வரையில் தன் வானியல் ஆய்வைத் தொடர்ந்தார். பின்னர் இவரது குடும்பம் நெதர்லாத்துக்கே திரும்பி வந்து சேர்ந்தது. இவர் தன்கணவர் அல்பாதா 1972 திசம்பரில் இறந்ததும் தன் வானியல் ஆய்வை மீண்டும் தொடரலானார்.
# எம்மா வுசோத்சுகி

**எம்மா வுசோத்சுகி** *(Emma Vyssotsky)* (அக்தோபர் 23, 1894 – மே 12, 1975), பென்சில்வேனியா, மீடியா வில் எம்மா வில்லியம்சு என்ற பெயரில் பிறந்தார். இவர் அமெரிக்க வானியலாளர் ஆவார்.
# எம்மா வுசோத்சுகி

## வாழ்க்கை

இவர் 1930 இல் ஆர்வார்டு பல்கலைக்கழகத்தில் தன் முனைவர் பட்ட்த்தைப் பெற்றார். இவரது வாழ்க்கைப்பணி வர்ஜீனியா பல்கலைக்கழக மெக்கார்மிக் வான்காணகத்தில் அமைந்தது. அங்கு, இவர் விண்மீன்களின் இயக்கமும் பால்வெளியின் இயங்குவடிவியலும் பற்றிய சிறப்புப் புலத்தில் பணிபுரிந்தார்.  
இவர் உருசிய வானியலாளராகிய அலெக்சாந்தர் விசோத்சுகியை 1929 இல் மணந்தார். இவர்களது மகனாகிய விக்டர் ஏ.விசோத்சுகி கணிதவியலாளரும் கணினி அறிவியலாளரும் ஆவார். இவர் மல்ட்டிக் திட்ட்த்தில் இணைந்து டார்வின் நிரலீட்டு விளையாட்டை 9கணினி விளையாட்டை) உருவாக்கினார்.  
இவர் 1946 இல் வானியலுக்கான ஆன்னி ஜம்ப் கெனான் விருதைப் பெற்றார்.
# கேபிரியேல் இரெனவுதோத் பிளம்மாரியன்

**கேபிரியேல் இரெனவுதோத் பிளம்மாரியன்** *(Gabrielle Renaudot Flammarion)* (31 மே 1877 &ndash; 28 அக்தோபர் 1962) ஒரு பிரெஞ்சு வானியலாளர் ஆவார். இவர் பிரான்சில் உள்ள யுவிசி-சுர்-ஆர்கே வான்காணகத்தில்பணிபுரிந்தார். இவர் பிரான்சு வானியல் கழகத்தின் பொது செயலாளராகவும் இருந்துள்ளார்.  
இவர் செவ்வாய் மேற்பரப்பின் மாறும் கூறுபாடுகள் பற்றியும் வியாழன் பெருஞ்செம்பொட்டு பற்றியும் மாறும் விண்மீன்கள், கோள்கள், சிறுகோள்கள் ஆகியவற்றின் நோக்கிடுகள் பற்றியும் பல கட்டுரைகள் வெளியிட்டுள்ளார்.  
கேபிரியேல் இரெனவுதோத் என்ற பெயரில் பிறந்த இவர் காமில்லே பிளம்மாரியன்]] எனும் வானியலாளரை மணந்துகொண்டார்.  
செவ்வாயில் உள்ள ஒரு மொத்தல் குழிப்பள்ளமும் 355 Gabriella எனும் சிறுகோளும் இவரது நினைவாகப் பெயரிடப்பட்டுள்ளன.
# அன்னா எசுதெல் கிளான்சி

**அன்னா எசுதெல் கிளான்சி** *(Anna Estelle Glancy)* (20 அக்தோபர் 1883 – 19 மே 1975) ஓர் அமெரிக்க வானியலாளரும் வில்லை வடிவமைப்பாளரும் ஆவார். இவரது வில்லை வடிவமைப்பு கண்னருகு ஆடிகளையும் ஒளிப்படக் கருவிகளையும் தொலைநோக்கிகளையும் படைக்கல ஒளியியல் கருவிகளையும் மேம்படுத்தியது. இவர் மச்ச்சூசட், வால்தாமில் பிறந்து அங்கேயே இறந்தார்.
# அன்னா எசுதெல் கிளான்சி

## வெளியீடுகள்

- Glancy, A. (1909). Observations of comets and asteroids. Berkeley: University Press.
- Glancy, A. (1909). Photographic observations of Comet c 1908 (Morehouse). Berkeley: University Press.
- Cole, F., Cummings, L., Glancy, A., Leuschner, A., Levy, S., Merrill, G., Van Orstrand, C. and White, H. (1921). Memoirs of the National Academy of Sciences. Volume XIV. Washington, DC: [s.n.].
- Glancy, A., Leuschner, A. and Levy, S. (1922). On von Zeipel's theory of the perturbations of the Hecuba group of minor planets. [Washington].
- Leuschner, A., Glancy, A. and McDonald, S. (1922). Tables of minor planets discovered by James C. Watson. Washington: Govt. Print. Off.
- Perrine, C. and Glancy, A. (1934). Observaciones del cometa Halley durante su aparicion en 1910. Córdoba: Publicado por el Observatório.
- Glancy, A. (1936). The focal power of ophthalmic lenses. [Southbridge, Mass]: American Optical Co.
# அன்னா எசுதெல் கிளான்சி

## பதிவுரிமங்கள்

- Lens-grinding machine US1503497 A, 5 Aug 1924, Anna Estelle Glancy, American Optical Corp
- Ophthalmic lens US1518405 A, 9 Dec 1924, Anna Estelle Glancy, American Optical Corp
- Lens US1520617 A, 23 Dec 1924, Anna Estelle Glancy / Edgar D Tillyer, American Optical Corp
- Ophthalmic lens US1659197 A, 14 Feb 1928, Anna Estelle Glancy, American Optical Corp
- Lens-seating device US1722520 A, 30 Jul 1929, Anna Estelle Glancy, American Optical Corp
- Lens-testing instrument US1726820 A, 3 Sep 1929, Anna Estelle Glancy, American Optical Corp
- Optical system for measuring changes in magnification US2179850 A, 14 Nov 1939, Anna Estelle Glancy, American Optical Corp
- Ophthalmic lens US2180003 A, 14 Nov 1939, Anna Estelle Glancy / Louis L Gagnon, American Optical Corp
- Size testing system US2191107 A, 20 Feb 1940, Anna Estelle Glancy, American Optical Corp
- Wide aperture objective US2371165 A, 13 Mar 1945, Anna Estelle Glancy, American Optical Company
- Wide aperture lens system having means for reducing spherical aberrations US2474837 A, 5 Jul 1949, Anna Estelle Glancy, American Optical Corp
# குச்சவெளி

**குச்சசெளி** (*Kuchchaveli*) இலங்கையின் கிழக்குக் கரையோரப் பகுதியில் திருகோணமலை மாவட்டத்தின் வடமேற்கே அமைந்துள்ள கிராமம். உள்நாட்டு மற்றும் வெளிநாட்டு சுற்றுலா பயணிகளைக் கவர்ந்துள்ள இக்கிராமம் பல வரலாற்று சிறப்பம்சங்களை தன்னகத்தே கொண்டுள்ளது.
கடறொழில் மற்றும் விவசாயம் இக்கிராம மக்களின் பிரதான தொழிலாகும். கடந்த 2005ம் ஆண்டிட்குப் பின்னரே இங்கு அபிவிருத்தி வேலைகள் ஆரம்பிக்கப்பட்டன.
# ஸ்ரீ ராம பக்த ஹனுமான்

***ஸ்ரீ ராம பக்த ஹனுமான்*** 1958 ஆம் ஆண்டு வெளியான ஒரு இந்திய மொழிமாற்றுத் தமிழ் திரைப்படமாகும். வால்மீகி இராமாயணம் இதிகாச கதையின் அடிப்படையில் அமைந்த இத்திரைப்படத்தை பாபுபாய் மிஸ்திரி இயக்கினார். எஸ். என். திரிபாதி அனுமானாக நடித்தார். ஏனைய நடிகர்கள் மஹிபால், அனித்தா குஹா, கிருஷ்ணகுமாரி, ஹெலன் மற்றும் பலர். சித்ரகுப்தா இசையமைத்தார்.
# அன்லவுகு அமந்தா தியூப்விக்

**அன்லவுகு அமந்தா தியூப்விக்** *(Anlaug Amanda Djupvik)* ஒரு நார்வே வனியலாளர் ஆவார். இவரது ஆய்வுப்புலம் விண்மீன்களின் உருவாக்க்மும் தொடக்கநிலைப் பொருண்மைச் சார்பின் தோற்றமும் ஆகும்.  
இவர் நார்வே, போர்தேவில் பிறந்தார். இது நார்வே மேற்குக் கடற்கரையில் உள்ள ஒரு சிறுநகராகும். இவர் கர்சுகோய் தீவில் உள்ள இலெய்கோங் எனும் சிற்றூரில் பிற்ந்து வளர்ந்தார். இந்தச் சிற்றூர் ஆலேசந்து நகரத்துக்குதெற்கே அமைந்துள்ளது. இவர் திருமணமான பிறகு காசு எனும் குடும்பப் பெயரைப் பயன்படுத்தினார். பின்னர் 2004 இல் மீண்டும் தியூப்விக் என மாற்றிக்கொண்டார். இவர் 1982 இல் ஓசுலோவில் உள்ள கோட்பாட்டு வானியற்பியல் நிறுவனத்தில் தன் பட்டப் படிப்பைத் தொடங்கினார். இவர் அங்கு அறிவியல் முதுவர் பட்டத்தைப் பெற்றார். முதுவர் பட்டத்துக்கான இவரது தலைப்பு *1990-1991 கால இடைவெளியில் கலீலிய நிலாக்களின் பரிமாற்ற நிகழ்வு பற்றிய நோக்கீடுகளும் பகுப்பாய்வும் * ஆகும். இது காரே அக்சுனெசுவால் மேற்பார்வையிடப்பட்டது.
# கலிப்

**கலிப்** (; ) இயற்பெயர் "மிர்சா ஆசத்துல்லா பய்க் கான்" (உருது: ; ) (27 டிசம்பர் 1797 – 15 பிப்ரவரி 1869) என்பவர் முகலாயப் பேரரசின் கடைசி ஆண்டுகளில் ஒரு முக்கியமான உருது மற்றும் பாரசீக மொழிக் கவிஞர் ஆவார். இவர் முகலாயச் சகாப்தத்தின் கடைசிப் பெரிய கவிஞர் ஆவார். இவர் இந்தியா மற்றும் பாக்கித்தானில் மட்டும் அல்லாது இந்தி மொழி பேசும் புலம்பெயர்ந்தோரின் நடுவிலும் பிரபலமானவராக உள்ளார். இவரது வாழ்நாளில் முகலாயப் பேரரசு மறையத் தொடங்கியது. பிரித்தானியாவால் இடமாற்றம் செய்யப்பட்டது. கடைசியாக 1857ல் சிப்பாய்க் கிளர்ச்சியின் தோல்விக்குப் பிறகு பதவி இறக்கப்பட்டது. இதைப் பற்றியும் இவர் எழுதியுள்ளார்.
# கலிப்

## வாழ்க்கை

இவர் அய்பக் துருக்கியர்களின் வழிவந்தவர் ஆவார். அய்பக் துருக்கியர்கள் செல்ஜுக் மன்னர்களின் வீழ்ச்சிக்குப் பிறகு சமர்கந்திற்கு இடம்பெயர்ந்தனர். இவரது தந்தைவழி தாத்தா மிர்சா கோகன் பய்க் கான் ஒரு செல்ஜுக் துருக்கியர் ஆவார். அவர் அகமது ஷாவின் (1748-54) ஆட்சிக்காலத்தின்போது சமர்கந்தில் இருந்து இந்தியாவிற்குக் குடிபெயர்ந்தார். லாகூர், தில்லி மற்றும் ஜெய்ப்பூர் ஆகிய இடங்களில் பணியில் இருந்தார். பகசு (புலந்சாகர், உ.பி.) துணை மாவட்டம் அவருக்கு வழங்கப்பட்டது. அவர் கடைசியாக ஆக்ரா, உ.பி.யில் குடியேறினார். அவருக்கு நான்கு மகன்கள் மற்றும் மூன்று மகள்கள் இருந்தனர். மிர்சா அப்துல்லா பய்க் கான் மற்றும் மிர்சா நசுருல்லா பய்க் கான் ஆகியவை அவரது இரண்டு மகன்களின் பெயர்கள் ஆகும். கலிப்பின் தந்தையான மிர்சா அப்துல்லா பய்க் கான் இவரது தாயான காஷ்மீர் இன இசாத்-உத்-நிசா பேகத்தைத் திருமணம் செய்து கொண்டார். பிறகு இருவரும் அவரது மாமனாரின் இல்லத்தில் வசித்தனர். இவரது தந்தை முதலில் லக்னோ நவாப்பிடமும் பிறகு ஐதராபாத் நிசாமிடமும் பணியாற்றினார். 1803ல் அல்வரில் நடந்த போரில் இறந்தார். ராஜ்கரில் (அல்வர், இராஜஸ்தான்) புதைக்கப்பட்டார். அப்போது கலிப்புக்கு ஐந்து வயதாகி இருந்தது. இவர் முதலில் இவரது மாமா மிர்சா நசுருல்லா பய்க் கானால் வளர்க்கப்பட்டார். இவர் தன் பதிமூன்றாம் வயதில் உம்ரோ பேகத்தைத் (பெரோஸ்பூர், சிர்கா நவாப்பின் சகோதரரான நவாப் இலாஹி பக்சின் மகள்) திருமணம் செய்தார். பிறகு இவர் தன் தம்பி மிர்சா யூசுப் கானுடன் தில்லிக்கு இடம்பெயர்ந்தார். இவரது தம்பிக்கு சிறுவயதிலேயே மனப்பித்து ஏற்பட்டது. 1857 கிளர்ச்சியின் போது இவரது தம்பி இறந்தார். இவருக்குப் பிறந்த ஏழு குழந்தைகளும் சிறுவயதிலேயே இறந்தன. இவர் தனது ஒரு கடிதத்தில் திருமணத்தை இரண்டாவது சிறைதண்டனை என்று குறிப்பிட்டுள்ளார். முதல் தண்டனை என்று வாழ்க்கையைக் குறிப்பிட்டார். வாழ்க்கை என்பது வலிமிகுந்த போராட்டம், அப்போராட்டம் வாழ்க்கை முடியும்போதுதான் முடிகிறது என்ற கருத்து இவரது கவிதகளின் முக்கியமான கருத்தாக இருந்துள்ளது.
# 200 ரூபாய் பணத்தாள் (இந்தியா)

**இந்திய 200 ரூபாய் பணத்தாள்** (**Indian 200-rupee note** (₹200) என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும். 2016 இந்திய ரூபாய்த் தாள்களின் பண மதிப்பு நீக்கநடவடிக்கைக்குப் பிறகுஇந்திய ரிசர்வ் வங்கியானதுஐந்து புதிய பணத்தாள்களை வெளியிடுவதாக அறிவித்தது அவை-- ₹2,000, ₹500, ₹200, ₹50,₹100ஆகும்..  
நாணய வகைகளை தீர்மானிக்க, இந்திய ரிசர்வ் வங்கி, 1-2-5 தொடர் என்று அழைக்கப்படும் ரெனால்ட் தொடரை பின்பற்றுகிறது. 1-2-5 தொடரின்,அடுத்ததொகுதியான 'பத்துகள்' அல்லது 1:10 விகிதம் 3,படிநிலைகளாக,அதாவது 2, 5-, 10-, 20-, 50-, 100-, 200-, 500-, 1,000, . முதலியனவற்றில் 200-ரூபாய் பணத்தாள் விடுபட்டுள்ளதாக இந்திய ரிசர்வ் வங்கி விவரித்து உள்ளது. ஐரோ மற்றும் பிரித்தானிய பவுண்டு ஆகியவைரெனால்ட் தொடரில் மிகவும் குறிப்பிடத்தக்கபணத்தாள்மற்றும் நாணயங்களாகும், அவை 1-2-5 தொடரில் வரிசைப்படுத்தப்பட்டுள்ளனஇதையேஇந்தியரூபாயிக்கும்அடிப்படையாககொள்ளப்பட்டுள்ளது.2017மார்ச்சில், ₹ 200பணத்தாளை அறிமுகப்படுத்த முடிவு செய்யப்பட்டதுஇந்தமுடிவு இந்திய ரிசர்வ் வங்கியால் நிதி அமைச்சகத்தின் ஆலோசனையின் மூலம் எடுக்கப்பட்டது.. குடிமக்கள் எளிதில் பரிவர்த்தனை செய்ய உதவும் ₹ 200பணத்தாள்களை அறிமுகப்படுத்துவதுகுறித்து இந்திய அரசு ஆய்வு செய்தது. 2017 சூனில், ₹ 200 பணத்தாளின் புகைப்படம் முகநூல் மற்றும்வாட்சப் போன்ற சமூக ஊடக தளங்களில்வேகமாகபரவியது. மகாத்மா காந்தி புதியவரிசை 200 ரூபாய்பணத்தாள்வரிசையைஇந்தியரிசர்வ்வங்கி அறிவித்தது, இந்திய ரிசர்வ் வங்கியின் ஆளுநர் டாக்டர் உர்ஜீத் ஆர். பட்டேல், **2017 ஆகஸ்ட் 17**அன்று கையெழுத்திட்டார். இந்தியாவில் எல்லா இடங்களிலும் 200 ரூபாய் நோட்டுகள்இன்னும்புழக்கத்தில்விடப்படவில்லை.
# 200 ரூபாய் பணத்தாள் (இந்தியா)

## புழக்கம்

இந்திய ரிசர்வ் வங்கி புதிய 200 ரூபாய் நோட்டுகள் 2017 செப்டம்பர் 25 முதல் புழக்கத்தில் இருக்கும் என்று அறிவித்தது.
# 200 ரூபாய் பணத்தாள் (இந்தியா)

## மேலும்காண்க

- இந்திய 2000 ரூபாய் தாள்
- 50 ரூபாய் பணத்தாள்
- 2016 இந்திய ரூபாய்த் தாள்களின் பண மதிப்பு நீக்கம்
# முத்துமலை முருகன் கோயில், கிணத்துக்கடவு

**முத்துமலை முருகன் திருக்கோயில்**, கோயம்புத்தூர் கிணத்துக்கடவு நகரிலுள்ள முத்துமலை என்னும் மலை மேல் அமைந்துள்ளது. மலைக்குச் செல்ல சாலை வசதி உள்ளது.
# முத்துமலை முருகன் கோயில், கிணத்துக்கடவு

## திருவிழா

சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, பங்குனி உத்திரம் , கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது.
# முத்துமலை முருகன் கோயில், கிணத்துக்கடவு

## திறக்கும் நேரம்

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# நங்கநல்லூர் ஐயப்பன் கோயில்

**நங்கநல்லூர் ஐயப்பன் திருக்கோயில்** தமிழ்நாட்டின் செங்கல்பட்டு மாவட்டம், தாம்பரம் வட்டம், நங்கநல்லூரில் அமைந்துள்ளது.
# நங்கநல்லூர் ஐயப்பன் கோயில்

## அமைவிடம்

கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°59'09.7"N, 80°11'43.6"E (அதாவது, 12.986015°N, 80.195442°E) ஆகும்.
# நங்கநல்லூர் ஐயப்பன் கோயில்

## திருவிழா

கார்த்திகை மாதம்
# நங்கநல்லூர் ஐயப்பன் கோயில்

## திறக்கும் நேரம்

காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# நங்கநல்லூர் ஐயப்பன் கோயில்

## பிரார்த்தனை

### தலசிறப்பு

கார்த்திகை மாதம் அனைத்து நாட்களிலும் சூரியக்கதிர்கள் ஐயப்ப ஸ்வாமி மேல் விழுகிறது.
# ஐயப்பன் கோயில், கோயம்புத்தூர்

**ஐயப்பன் கோயில், கோயம்புத்தூர் ** தமிழ்நாட்டின் கோயம்புத்தூர் நகரில் சித்தாப்புதூரில் அமைந்துள்ளது.
# ஐயப்பன் கோயில், கோயம்புத்தூர்

## அமைவிடம்

கடல் மட்டத்திலிருந்து சுமார் 444 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°01'15.1"N, 76°58'22.3"E (அதாவது, 11.020866°N, 76.972866°E) ஆகும்.
# ஐயப்பன் கோயில், கோயம்புத்தூர்

## மூலவர்

மூலவர் மணிகண்டன், சக்கரத்தின்மீது அமர்ந்தபடி சின் முத்திரையுடன் உள்ளார். கேரள முறைப்படி இங்கு விநாயகர், பகவதி, சிவன், குருவாயூரப்பன், முருகன் ஆகியோருக்கான சன்னதிகள் உள்ளன. நவக்கிரக சன்னதியும் இக்கோயிலில் உள்ளது. இக்கோயிலை இரண்டாவது சபரிமலையாக பக்தர்கள் கருதுகிறார்கள். சபரிமலையில் நடத்தப்பெறுவது போலவே பூசைகளும், சமய விழாக்களும் இங்கு கொண்டாடப்படுகின்றன. பக்தர்கள் குழுவாக இணைந்து ஐயப்பனுக்காக ஒரு தனி கோயில் அமைக்க 1946 இல் திட்டமிட்டனர். இருப்பினும் 24 மார்ச் 1969 இல் இக்கோயிலின் குடமுழுக்கு நடைபெற்றது. 1972இல் கொடி மரம் அமைக்கப்பட்டது. பின்னர் அதற்கு தங்க முலாமிடப்பட்டது. இவ்வாறான ஓர் அமைப்பை தமிழ்நாட்டில் இங்கு மட்டுமே காணமுடியும்.
# ஐயப்பன் கோயில், கோயம்புத்தூர்

## திருவிழா

பிரதோஷம், ஏகாதசி, கிருத்திகை, சிவராத்திரி ஆகியவை இக்கோயிலில் கொண்டாடப்படுகின்ற விழாக்களாகும்.
# ஐயப்பன் கோயில், கோயம்புத்தூர்

## திறக்கும் நேரம்

காலை 5,00 மணி முதல் 10.00 மணி வரை, மாலை 4.00 மணி முதல் இரவு 8.00 மணி வரை திறந்திருக்கும்.
# டாங்யீ

**டாங்யீ** மியான்மரின் ஷான் மாநிலத்தின் தலைநகரம் மற்றும் அந்த மாநிலத்தின் மிகப்பெரிய நகரம். கடல் மட்டத்திலிருந்து 4,712 அடிகள் உயரத்தில் சவேன்யாங் மற்றும் இன்லே ஏரியின் வடக்கே மயீலாட் பிராந்தியத்தில் அமைந்துள்ளது. டாங்யீ நகரம் மியான்மரின் ஐந்தாவது மிகப்பெரிய நகரம். 2014 ஆம் ஆண்டின் மக்கள்தொகை கணக்கின்படி இந்நகரத்தில் சுமார் 380,665 மக்கள் வாழ்கிறார்கள். ஆண்டுதோறும் டஸாங்மோண் (பர்மிய நாட்காட்டியில் இது எட்டாவது மாதம்) மாதத்தில் வரும் முழு நிலவு நாளில் நடத்தப்படும் வெப்பக் காற்று பலூன் திருவிழாவிற்கு இந்த நகரம் புகழ்பெற்றுள்ளது.
# டாங்யீ

## பெயர்க்காரணம்

டாங்யீ என்ற பெயரின் பொருள் பர்மிய மொழியில் "பெரிய மலை" என்று பொருள்படும், இது நகரத்தின் கிழக்கே, ஷான் மலைத்தொடர் அமைப்பின் ஒரு பகுதியில் அமைந்திருப்பதால் இந்தப் பெயரைப் பெற்றது. இந்த மலைதொடரின் உயரமான முனைப்பகுதியை டாங்-சுன் அல்லது "கூர்முனை" என்றழைக்கப் படுகிறது. இந்த முனை *பாயா-டாங்* என்ற பெயரில் அறியப்படுகிறது.
# டாங்யீ

## வரலாறு

பிரித்தானியர்களின் ஆக்கிரமிப்பின் போது, இந்த நகரம் தெற்கு ஷான் மாநிலங்களின் தலைநகரமாக மாறியது. டாங்யீயின் நவீன வளர்ச்சி 1894 ஆம் ஆண்டில் தொடங்கியது, ஆங்கிலேயர்கள் தங்கள் நிர்வாக அலுவலகங்களை மயிங் டாங்கிலிருந்து இன்லே
ஏரியின் கிழக்கு கடற்கரையில் இருந்து டாங்யீ நகரத்தின் புவியியல் அமைப்பின் காரணங்களுக்காக தலைநகரமாக மாற்றினர்.
# டாங்யீ

## மேலும் பார்க்க

- ஷான் மாநிலம்
- மியான்மரின் நிர்வாகப் பிரிவுகள்
# ராஜ் நிவாஸ் புதுச்சேரி

ராஜ் நிவாஸ் அல்லது ஆளுநர் மாளிகை புதுச்சேரி என்பது புதுச்சேரி ஒன்றிய பிரதேசத்தின் தலைநகரமான புதுச்சேரியில் அமைந்துள்ளது. புதுச்சேரி ஒன்றிய பிரதேசத்தின் துணைநிலை ஆளுநர் அதிகாரப்பூரவ அரசாங்க வசிப்பிடம் ஆகும். முற்காலத்தில் பிரெஞ்சு இந்தியா அரசாங்கத்தின் ஆளுநர்களின் அரசாங்க வசிப்பிடமாக இவ்விடம் இருந்துள்ளது. பிரெஞ்சு மற்றும் இந்தியா கட்டிட கலை இங்கு காணலாம்.
# ராஜ் நிவாஸ் புதுச்சேரி

## பொதுமக்கள் பார்வைக்கு திறக்கும் நேரம் மற்றும் பார்வையிடுவதற்கான கட்டுப்பாடுகள்

01 மே 2017 முதல் பொதுமக்கள் திங்கள் முதல் சனி வரை தினமும்.முன்பதிவு செய்தவர்கள் சோதனைக்கு பிறகு ஆளுநர் மளிகை காண அனுமதிக்க படுகின்றனர்
இணைய முன்பதிவுக்கு ஆளுநர் மளிகை இணையதளத்தின் தனியாக ஒரு பக்கம் அமைக்க பட்டுள்ளது.
1. வெளிநாடுகளில் இருந்து வரும் பார்வையாளர்கள் தங்கள் நாட்டு அரசால் வழங்கப்பட்ட மெய்யான பாஸ்போர்ட் கொண்டுவருவது கட்டாயம்.
1. அணைத்து பார்வையாளர்களும் தங்கள் உருவம் பதித்த மெய்யான அடையாள அட்டை வைத்திருப்பத்து கட்டாயம்.
1. கைப்பை, கைபேசி, உணவுப்பொருட்கள் கொண்டுசெல்ல தடை உள்ளது.
# ராஜ் நிவாஸ் புதுச்சேரி

## ராஜ் நிவாஸ் இனையதளம்

புதுச்சேரி ஒன்றிய பிரதேச மக்கள் ஆளுநரை சந்திப்பதற்கும் தங்கள் குறைகளை எடுத்துரைக்கவும் மக்கள் அரசாங்கத்தை அணுக ஒரு இணைப்புப்பாலமாக இணையதளம் அமைக்கப்பட்டது. இவ்விணையத்தளத்தில் முன்னாள் ஆளுநர்கள், ஆளுநருமாளிகை தொடர்புகொள்ள தேவையான தபால் முகவரி, மின்னஞ்சல், வாட்சப் செயலி என் இதில் கொடுக்கப்பட்டுள்ளது. 13 ஏப்ரல் 2017 ஆம் ஆண்டு ஆளுநர் முனைவர் கிரண் பேடி அவர்களால் இணையத்தளம் தொடங்கப்பட்டது.
# ராஜ் நிவாஸ் புதுச்சேரி

## வெளிஇனைப்புகள்

- http://indiatoday.intoday.in/story/bedi-launches-official-raj-nivas-website/1/928488.html
- https://rajnivas.py.gov.in
# விளாச்சேரி ஐயப்பன் திருக்கோயில், மதுரை

**விளாச்சேரி ஐயப்பன் திருக்கோயில்** என்பது தமிழ்நாடு மாநிலத்தில் மதுரை மாவட்டத்தின் விளாச்சேரி நகரில் அமைந்துள்ளது. சிருங்கேரி ஸ்ரீஅபிநவ வித்யாதீர்த்த சுவாமிகளின் நல்லாசியுடன், மதுரை ஐயப்பா சேவா சங்கத்தினரால் உருவாக்கப்பட்டுள்ளது இக்கோயில்.
# விளாச்சேரி ஐயப்பன் திருக்கோயில், மதுரை

## அமைவிடம்

கடல் மட்டத்திலிருந்து சுமார் 188 மீட்டர் உயரத்தில், என்ற புவியியல் ஆள்கூறுகள் கொண்டு விளாச்சேரி ஐயப்பன் கோயில் அமையப் பெற்றுள்ளது.
# விளாச்சேரி ஐயப்பன் திருக்கோயில், மதுரை

## திருவிழா

பங்குனி உத்திரம், ஆனி உத்திரம் (ஐயப்பன் பிரதிட்டை செய்யப்பட்ட நாள்), மார்கழி ஆறாட்டு விழா, நவராத்திரி, விநாயகர் சதுர்த்தி, சித்திரை விஷு மற்றும் தை முதல் நாள் ஆகியவை இக்கோயிலில் சிறப்பாகக் கொண்டாடப்படுகின்றன.
# விளாச்சேரி ஐயப்பன் திருக்கோயில், மதுரை

## திறக்கும் நேரம்

காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# விளாச்சேரி ஐயப்பன் திருக்கோயில், மதுரை

## பிரார்த்தனை

கல்வியில் சிறந்து விளங்க, திருமணத் தடை நீங்க, குழந்தை பாக்கியம் பெற பக்தர்கள் இக்கோயிலில் பிரார்த்தனை செய்கின்றனர்.
# விளாச்சேரி ஐயப்பன் திருக்கோயில், மதுரை

## சிறப்பு

ஐயப்பன் மேற்கு நோக்கி அருள்பாலிக்கிறார்.
# மோகனூர் பாலசுப்பிரமணியசுவாமி திருக்கோயில், நாமக்கல்

** மோகனூர் பாலசுப்பிரமணியர் திருக்கோயில்** என்பது நாமக்கல் மாவட்டம் மோகனூரில் அமைந்துள்ளது.
# மோகனூர் பாலசுப்பிரமணியசுவாமி திருக்கோயில், நாமக்கல்

## திருவிழா

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது.
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.
# மோகனூர் பாலசுப்பிரமணியசுவாமி திருக்கோயில், நாமக்கல்

## திறக்கும் நேரம்

காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
# மோகனூர் பாலசுப்பிரமணியசுவாமி திருக்கோயில், நாமக்கல்

## திறக்கும் நேரம்

### நேர்த்திக்கடன்

வேண்டுதல் நிறைவேறியதும் முருகனுக்கு திருமுழுக்கு செய்தும், புது ஆடை அணிவித்தும் நேர்த்திக்கடன் நிறைவேற்றுகின்றனர்.
# சொல்லொப்புமை

மொழியியலில், **சொல்லொப்புமை** என்பது, எந்த அளவுக்குக் குறித்த இரு மொழிகளின் சொற்கள் ஒத்திருக்கின்றன என்பதைக் குறிக்கும் அளவீடு ஆகும். சொல்லொப்புமை 1 (அல்லது 100%) ஆக இருப்பது இரண்டு மொழிச் சொற்களும் முழுமையாக ஒத்திருப்பதைக் குறிக்கும். சொல்லொப்புமை 0 ஆக இருந்தால் அம்மொழிகளில் பொதுச் சொற்கள் எதுவும் இல்லை என்பது பொருள்.  
சொல்லொப்புமையை வரையறுப்பதற்குப் பல வழிகள் உள்ளன. பயன்படுத்து வழியைப் பொறுத்து விளைவும் மாறுபடும். எடுத்துக்காட்டாக, எத்னொலோக்கின் கணிப்பீட்டு முறையில் தரப்படுத்தப்பட்ட சொற்பட்டியல்களைப் பயன்படுத்தி இரு மொழிகளிலும் வடிவமும், பொருளும் ஒத்தவையாக உள்ள சொற்கள் கணக்கிடப்படுகின்றன. இம்முறையைப் பயன்படுத்தி ஆங்கில மொழியை மதிப்பீடு செய்தபோது அது செருமன் மொழியுடன் 60% சொல்லொப்புமையும், பிரெஞ்சு மொழியுடன் 27% சொல்லொப்புமையும் கொண்டிருக்கக் காணப்பட்டது.  
சொல்லொப்புமையை இரு மொழிகளுக்கிடையே உள்ள இனத்தொடர்பின் அளவை மதிப்பிடுவதற்கும் பயன்படுத்த முடியும். 85% க்கு மேற்பட்ட சொல்லொப்புமை, ஒப்பிடப்பட்ட இரு மொழிகளும் பெரும்பாலும் தொடர்புள்ள கிளைமொழிகள் என்பதைக் காட்டும்.  
சொல்லொப்புமை இரு மொழிகளிடையேயான புரியும்திறனைக் காட்டும் குறியீடுகளுள் ஒன்று மட்டுமே. புரியும்திறனானது உருபனியல், ஒலியியல், தொடரியல் ஒப்புமைகளிலும் தங்கியுள்ளது. சொற்பட்டியல் வேறுபாடுகளும் சொல்லொப்புமையில் மாற்றத்தை ஏற்படுத்தக்கூடும். எடுத்துக்காட்டாக, பண்பாடு சார்ந்த சொற்களைப் பொறுத்தவரை ஆங்கிலத்துக்கும் பிரெஞ்சுக்கும் இடையிலான சொல்லொப்புமையின் அளவு குறிப்பிடத்தக்கது. ஆனால் அடிப்படைச் சொற்களைப் பொறுத்தவரை இது மிகவும் குறைவு. புரியும் திறனைப் போலன்றி சொல்லொப்புமை சமச்சீரானதாகவே இருக்க முடியும்.
# சொல்லொப்புமை

## இந்திய-ஐரோப்பிய மொழிகள்

எத்னொலோக் சேகரித்து வெளியிட்டபடி சில இந்திய-ஐரோப்பிய மொழி இணைகளுக்கு இடையிலான சொல்லொப்புமைப் பெறுமானங்களைக் கீழுள்ள அட்டவணை காட்டுகின்றது.  
| கட்டலன் | ஆங்கில. | பிரெஞ்சு | செருமன் | இத்தாலி. | போர்த்து. | ரோமானி. | ரோமன்சு | உருசியம் | சார்டினி. | எசுப்பா. |  |  |
| --- | --- | --- | --- | --- | --- | --- | --- | --- | --- | --- | --- | --- |
| **cat** | கட்டலன் | 1 | - | - | - | 0.87 | 0.85 | 0.73 | 0.76 | - | 0.75 | 0.85 |
| **eng** | ஆங்கிலம் | - | 1 | 0.27 | 0.60 | - | - | - | - | 0.24 | - | - |
| **fra** | பிரெஞ்சு | - | 0.27 | 1 | 0.29 | 0.89 | 0.75 | 0.75 | 0.78 | - | 0.80 | 0.75 |
| **deu** | செருமன் | - | 0.60 | 0.29 | 1 | - | - | - | - | - | - | - |
| **ita** | இத்தாலியம் | 0.87 | - | 0.89 | - | 1 | - | 0.77 | 0.78 | - | 0.85 | 0.82 |
| **por** | போர்த்து. | 0.85 | - | 0.75 | - | - | 1 | 0.72 | 0.74 | - | - | 0.89 |
| **ron** | ரோமானியம் | 0.73 | - | 0.75 | - | 0.77 | 0.72 | 1 | 0.72 | - | 0.74 | 0.71 |
| **roh** | ரோமன்சு | 0.76 | - | 0.78 | - | 0.78 | 0.74 | 0.72 | 1 | - | 0.74 | 0.74 |
| **rus** | உருசியம் | - | 0.24 | - | - | - | - | - | - | 1 | - | - |
| **srd** | சார்டினியம் | 0.75 | - | 0.80 | - | 0.85 | - | 0.74 | 0.74 | - | 1 | 0.76 |
| **spa** | எசுப்பானியம் | 0.85 | - | 0.75 | - | 0.82 | 0.89 | 0.71 | 0.74 | - | 0.76 | 1 |
| கட்டலன் | ஆங்கில. | பிரெஞ்சு | செருமன் | இத்தாலி. | போர்த்து. | ரோமானி. | ரோமன்சு | உருசியம் | சார்டினி. | எசுப்பா. |  |  |
| மொழி 2 → | **cat** | **eng** | **fra** | **deu** | **ita** | **por** | **ron** | **roh** | **rus** | **srd** | **spa** | } |
(ஆங்கில. - ஆங்கிலம், இத்தாலி. - இத்தாலியம், போர்த்து. - போர்த்துக்கேயம், ரோமானி. - ரோமானியம், சார்டினி. - சார்டினியம், எசுப்பா. - எசுப்பானியம்)
# 500 ரூபாய் பணத்தாள் (இந்தியா)

**இந்திய500 ரூபாய் பணத்தாள்** (**Indian 500-rupee banknote** (500) என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும்.தற்போதுபுழக்கத்தில்உள்ள₹500பணத்தாளானது 2016நவம்பர் 10இல்இருந்துபுழக்கத்தில்இருந்துவருகிறது.இதுமகாத்மா காந்தி புதிய வரிசையின்ஒரு பகுதி ஆகும். இதற்கு முந்தையமகாத்மா காந்தி வரிசை பணத்தாளானது 1997 அக்டோபர்முதல் 2016நவம்பர்வரைபுழக்கத்தில்இருந்தது,அவை2016 நவம்பர் 8 இல் செல்லாதவை ஆக்கப்பட்டன. 2017 சூன் 13 அன்று, ரிசர்வ் வங்கி விரைவில்புதிய 500ரூபாய்பணத்தாள்வெளியிடப்படும்எனஅறிவித்தது.
# 500 ரூபாய் பணத்தாள் (இந்தியா)

## வரலாறு

₹500 பணத்தாளானதுஇந்திய ரிசர்வ் வங்கியால்1987 அக்டோபரில் அறிமுகம் செய்யப்பட்டது. பணவீக்கத்தின் காரணமாக அதிகரித்து வரும்பணப்புழக்கத்தினால்இதுஅறிமுகம்செய்யப்பட்டது. இந்தபணத்தாளில் குறிப்பிடத்தக்க வகையில்இந்திய தேசிய இலச்சினையான, சாரனாத்சிங்கஉருவத்துக்கு பதிலாக மகாத்மா காந்தியின் உருவப்படம் இடம்பெற்றது. இந்த வடிவமைப்பின் புகழானது மற்ற இந்திய ரூபாய் நோட்டுகளின் மறுவடிவத்திற்கு வழிவகுத்தது,அது முதல் மகாத்மா காந்தி வரிசை ரூபாய் நோட்டுகள் அறிமுகப்படுத்தப்பட்டன.  
2016நவம்பர் 8 அன்று இந்திய பிரதமர் நரேந்திர மோடிஇந்தியாவில் ஊழலுக்கு எதிராக போராடுவதற்கும்,கள்ளநோட்டு பிரச்சனையை தீர்ப்பதற்கும் மகாத்மா காந்திவரிசை 500 ரூபாய்பணத்தாளைசெல்லாததாக அறிவித்தார். 2016நவம்பர் 10 அன்று, முந்தைய பணத்தாள்களுக்குமாற்றாக புதிய 500 ரூபாய் நோட்டுகளாக மகாத்மா காந்தி புதியவரிசைபணத்தாளாக மாற்றப்பட்டன.
# 500 ரூபாய் பணத்தாள் (இந்தியா)

## மகாத்மா காந்தி புதிய வரிசை

### வடிவம்

500 பணத்தாளின் மகாத்மா காந்திபுதிய வரிசைபணத் தாளானது66மிமீ x 150மிமீஅளவில்,சாம்பல்நிறத்தில்,முன்பக்கம் மகாத்மா காந்தி படத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது. இந்தப் பணத்தாள் மதிப்பை பார்வையற்றோர் அடையாளம் காண ஏதுவாக பிரெயில் அம்சம் உள்ளது.தாளின்பின்புறத்தில்இந்தியமரபுச்சின்னமானசெங்கோட்டை,மற்றும்தூய்மை இந்தியாஇயக்கத்தின்சின்னம்ஆகியவை இடம்பெற்றுள்ளன.
# 500 ரூபாய் பணத்தாள் (இந்தியா)

## மகாத்மா காந்தி வரிசை

500 பணத்தாளின் மகாத்மா காந்தி வரிசை தாளானது 167 × 73&nbsp;மிமீ&nbsp;அளவில்&nbsp;அரஞ்சு-மஞ்சள் நிறத்தில்,முன்பக்கம் மகாத்மா காந்தி படத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது. இந்தப் பணத்தாள் மதிப்பை பார்வையற்றோர் அடையாளம் காண ஏதுவாக பிரெயில் அம்சம் உள்ளது. பின்பக்கம்உப்பு சத்யாகிரகத்தைசித்தரிக்கும்படம்இடம்பெற்றுள்ளது.  
2011 இக்குப் பிறகு, வெளியிடப்பட்ட 500 ரூபாய் பணத்தாளில் புதியஇந்திய ரூபாய்க் குறியீடான சின்னம்]]இடம்பெற்றது. 2005 க்கு முன் அச்சிடப்பட்ட பணத்தாள்கள் 2014 மார்ச் 31 முதல் புழக்கத்திலிருந்து திரும்பப் பெறுவதாக இந்திய ரிசர்வ் வங்கி 2014 சனவரியில் வெளியிட்டது. பின்னர் காலக்கெடுவை 2015 சனவரி 1 வரை நீட்டித்தது. இந்த காலக்கெடு மேலும் 2016 சூன் 30 வரை நீட்டிக்கப்பட்டது.
# 500 ரூபாய் பணத்தாள் (இந்தியா)

## மொழிகள்

மற்ற இந்திய ரூபாய் நோட்டுகள் போல500 பணத்தாள்களிலும் 17 இந்திய மொழிகளில் பணத்தின் மதிப்பு எழுதப்பட்டிருந்தது. இந்த நோட்டுகளின் முதல்பக்கத்தில் முதன்மையாக ஆங்கிலம், இந்தி<nowiki/>யில் பணத்தின் மதிப்பு எழுதப்பட்டுள்ளது. நோட்டின் பின்பக்கத்தில் இந்தியாவின் 22 அதிகாரப்பூர்வ அலுவல் மொழிகளில் 15 மொழிகளில் நோட்டின் மதிப்பு வரிசையாக எழுதப்பட்டுள்ளது. இந்த மொழி வரிசையானது அகரவரிசையில் இடம்பெற்றிருந்ததன. மொழிகளின் வரிசை பின்வருமாறு: அசாமி, வங்காள மொழி, குஜராத்தி, கன்னடம், காஷ்மீரி, கொங்கணி, மலையாளம், மராத்தி, நேபாளி, ஒடியா, பஞ்சாபி, சமசுகிருதம், தமிழ், தெலுங்கு, உருது.
| மொழிகள் | 500 |
| --- | --- |
| ஆங்கிலம் | Five hundred rupees |
| இந்தி |  |
| அசாமி |  |
| வங்காளி |  |
| குசராத்தி |  |
| கன்னடம் |  |
| காசுமீரி |  |
| கொங்கணி |  |
| மலையாளம் |  |
| மராத்தி |  |
| நேபாளி |  |
| ஒடியா |  |
| பஞ்சாபி |  |
| சமசுகிருதம் |  |
| தமிழ் |  |
| தெலுங்கு |  |
| உருது | } |
# இலங்கை பொதுசன முன்னணி

**இலங்கை பொதுசன முன்னணி** (*Sri Lanka Podujana Peramuna*, **சிறீலங்கா பொதுஜன பெரமுன**, SLPP), என்பது இலங்கையின் ஓர் அரசியல் கூட்டணி ஆகும். முன்னாளில் சிறிய கட்சிகளாக இருந்த *இலங்கை தேசிய முன்னணி*, *நமது இலங்கை சுதந்திர முன்னணி* ஆகிய கட்சிகள் 2016 இல் இலங்கை பொதுசன முன்னணி என்ற பெயரில் இணைந்தன. இக்கூட்டணியில் முன்னாள் அரசுத்தலைவர் மகிந்த ராசபக்சவிற்கு ஆதரவான ஐக்கிய மக்கள் சுதந்திரக் கூட்டணியின் சில உறுப்பினர்களும் இணைந்தனர். இம்முன்னணியின் நிறுவனத் தலைவர் ஜி. எல். பீரிஸ் ஆவார். 2019 ஆகத்து 11 இல் மகிந்த ராசபக்ச தலைவரானார்.
# இலங்கை பொதுசன முன்னணி

## வரலாறு

### இலங்கை தேசிய முன்னணி

இலங்கை தேசிய முன்னணி (*Sri Lanka Jathika Peramuna*, *Sri Lanka National Front*, SLNF) 2001 நாடாளுமன்றத் தேர்தலில் 15 தேர்தல் மாவட்டங்களில் போட்டியிட்டு, மொத்தம் 719 வாக்குகளை மட்டும் பெற்று எந்த இடங்கலையும் கைப்பற்றவில்லை. 2004 நாடாளுமன்றத் தேர்தலில் 17 மாவட்டங்கலில் போட்டியிட்டு மொத்தம் 493 வாக்குகளை மட்டும் பெற்றது. 2010 நாடாளுமன்றத் தேர்தலில் 19 மாவட்டங்கலில் போட்டியிட்டு மொத்தம் 5,313 வாக்குகளைப் பெற்று எந்த இடங்களையும் கைப்பற்றவில்லை.  
இதன் தலைவர் விமல் கீகனகே 2005 அரசுத்தலைவர் தேர்தலில் போட்டியிட்டு 6,639 வாக்குகளைப் பெற்று எட்டாவதாக வந்தார். 2015 அரசுத்தலைவர் தேர்தலில் இவர் மீண்டும் போட்டியிட்டு 1,826 வாக்குகள் பெற்று கடைசியாக (19வது) வந்தார்.
# இலங்கை பொதுசன முன்னணி

## வரலாறு

### நமது இலங்கை சுதந்திர முன்னணி

2015 இல் இலங்கை தேசிய முன்னணி நமது இலங்கை சுதந்திர முன்னணி (*Our Sri Lanka Freedom Front*, *Ape Sri Lanka Nidahas Peramuna*) எனப் பெயரை மாற்றி, சின்னத்தை துடுப்பாட்ட மட்டையில் இருந்து, பூ மொட்டிற்கு மாற்றியது.
# இலங்கை பொதுசன முன்னணி

## வரலாறு

### இலங்கை பொதுசன முன்னணி

2016 நவம்பரில் நமது இலங்கை சுதந்திர முன்னணி இலங்கை பொதுஜன முன்னணி (Sri Lanka Podujana Peramuna) என்ற பெயரில் கூட்டு எதிரணியுடன் இணைந்தது. இதன் தலைவராக முன்னாள் வெளிவிவகார அமைச்சர் ஜி. எல். பீரிஸ் (மகிந்த ராஜபக்சவின் அணி) தேர்ந்தெடுக்கப்பட்டார். சட்டத்தரணி சாகர காரியவாசம் செயலாளராகத் தேர்ந்தெடுக்கப்பட்டார். காரியவாசம் இலங்கை சுதந்திரக் கட்சியின் முன்னாள் ஒருங்கிணைப்பாளர் ஆவார். மகிந்த ராசபக்சவின் சகோதரர் பசில் ராஜபக்சவும் இக்கூட்டணியில் இணைந்து கொண்டார்.  
2018 பெப்ரவரி 10 இல் நடைபெற்ற உள்ளூராட்சி சபைத் தேர்தல்களில் இக்கூட்டணி பூ மொட்டு சின்னத்தில் போட்டியிட்டு, மொத்தமுள்ள 340 சபைகளில் 126 உள்ளூராட்சி சபைகளைக் கைப்பற்றி பெரும் வெற்றி பெற்றது.  
2019 அரசுத்தலைவர் தேர்தலில் இக்கட்சியின் சார்பில் கோட்டாபய ராஜபக்ச போட்டியிட்டு 52.25% வாக்குகள் பெற்று அரசுத்தலைவர் ஆனார். அதன் பின்னர் நடந்த 2020 நாடாளுமன்றத் தேர்தலில் 145 இடங்களைக் கைப்பற்றி பெரு வெற்றி பெற்றது.
# இலங்கை பொதுசன முன்னணி

## தேர்தல் வரலாறு

**இலங்கை அரசுத்தலைவர் தேர்தல்கள்**  
| ஆன்டு | வேட்பாளர் | வாக்குகள் | வாக்கு % | முடிவு |
| --- | --- | --- | --- | --- |
| align=2005 | விமல் கீகனகே | align= 6,639 | align= 0.07% |  |
| align=2015 | விமல் கீகனகே | align= 1,826 | align= 0.02% |  |
| align=2019 | கோட்டாபய ராஜபக்ச | align= 6,924,255 | align= 52.25% | } |  
| } |
| --- |
# புரியும்திறன்

மொழியியலில் **புரியும்திறன்** (Mutual intelligibility) என்பது, மொழிகள் அல்லது கிளைமொழிகளுக்கு இடையேயான தொடர்பைக் குறிக்கிறது. இது, வேறுபட்ட ஆனால் தொடர்புள்ள வகை மொழிகளைப் பேசுவோர், முற் பழக்கம் இல்லாமல் அல்லது சிறப்பு முயற்சி எதுவும் செய்யாமல் ஒருவர் பேசுவதை மற்றவர் புரிந்துகொள்ளும் அளவைக் குறிக்கும். பெரும்பாலும் சமூகமொழியியல் காரணிகளும் பயன்படுத்தப்பட்டாலும், சிலவேளைகளில் மொழிகளையும், கிளைமொழிகளையும் வேறுபடுத்துவதற்கான அளவுகோலாகப் புரியும்திறனும் பயன்படுகிறது.  
மொழிகளுக்கு இடையிலான புரியும்திறன் சமச்சீரற்றதாக இருக்கக்கூடும். அதாவது, ஒரு மொழியைப் பேசுபவர் இன்னொரு மொழியைப் புரிந்துகொள்வதைவிட, இரண்டாவது மொழியைப் பேசுபவர் முதல் மொழியைக் குறைவாகவே புரிந்துகொள்ளக்கூடும். இது தொடர்புள்ள அல்லது புவியியல் அடிப்படையில் அண்மையில் உள்ள மொழிகளுக்கிடையே, பெரும்பாலும் கிளைமொழித் தொடர்மச் சூழலில், வெவ்வேறு அளவுகளில் காணப்படுகிறது.
# புரியும்திறன்

## பரஸ்பரம் புரிந்துகொள்ளக்கூடிய மொழிகள் அல்லது ஒரு மொழியின் வகைகள்

இரண்டு தனித்தனி மொழிகளையும், ஒரே மொழியின் இரண்டு வகைகளையும் வேறுபடுத்துவதற்கான முறையான வழிமுறை எதுவும் கிடையாது. ஆனால், இரண்டையும் பிரித்தறிவதற்கு, மொழியியலாளர்கள், புரியும்திறனை முதன்மைக் காரணியாகப் பயன்படுத்துகின்றனர்.  
மொழிகளையும் கிளைமொழிகளையும், வேறுபடுத்துவதற்கு முதன்மை அளவுகோல் புரியும்திறனே எனச் சில மொழியியலாளர்கள் கூறுகின்றனர். அதேவேளை, ஒன்றுடன் ஒன்று நெருக்கமான தொடர்புள்ள மொழிகளைப் பேசுவோர் பெரும்பாலும் தமக்குள் ஒருவர் பேசுவதை மற்றவர் ஓரளவு புரிந்துகொள்ளக்கூடியவர்களாக இருப்பதுடன், புரியும்திறன் வெவ்வேறு அளவுகளிலும் காணப்படுகிறது. இதனால், இந்த நோக்கத்துக்கு வேறு அளவுகோல்களும் பயன்படுத்தப்படுகின்றன. படிப்படியாக வேறுபட்டுச் செல்லும் வகைகளைக் கொண்ட நீள்வகைக் கிளைமொழித் தொடர்மங்களை எடுத்துக்கொண்டால், நடுவில் உள்ள மொழி பேசுவோர் இரு முனைகளிலும் உள்ள வகைகளைப் புரிந்துகொள்வர். ஆனால், ஒரு முனையில் உள்ள வகையைப் பேசுபவர் மறு முனையில் உள்ள வகையைப் புரிந்துகொள்ளமாட்டார். எனினும், ஒரு முனையிலிருந்து மறு முனை வரையான எல்லா வகைகளும் பெரும்பாலும் ஒரே மொழியாகவே கொள்ளப்படுகின்றன. நடுவில் உள்ள வகை அழிந்து, முனைகளில் உள்ளவை மட்டும் எஞ்சியிருந்தால், மொழிமாற்றம் எதுவும் ஏற்படாது இருந்தாலும், அவை தனித்தனி மொழியாகக் கொள்ளப்படும்.  
புரியும்திறனைப் பின்தள்ளி அரசியல், சமூக நடைமுறைகள் முன்னுரிமை பெறுவதுண்டு. எடுத்துக்காட்டாக, புவியியல் அடிப்படையில் பிரிந்திருக்கும் வகைகளிடையே புரியும்திறன் இல்லாத போதிலும், சீன மொழி வகைகள் பெரும்பாலும் ஒரே மொழியாகவே கொள்ளப்படுகின்றன. இதற்கு முரணாக, வெவ்வேறு இசுக்கன்டினேவிய மொழிகளிடையே குறிப்பிடத்தக்க புரியும்திறன் இருந்தபோதிலும், ஒவ்வொன்றுக்கும் தனித்தனியான பொது வடிவங்கள் இருப்பதால் அவை வெவ்வேறு மொழிகளாகக் கொள்ளப்படுகின்றன.
# புரியும்திறன்

## சமச்சீரற்ற புரியும்திறன்

சமச்சீரற்ற புரியும்திறன் என்பது, பகுதியாக ஒன்றுக்கொன்று புரியும்திறன் கொண்ட இரண்டு மொழிகளில், ஒரு மொழி பேசுவோர் மற்ற மொழியைப் புரிந்துகொள்வதை விட, எதிர்த் திசையில் புரிந்துகொள்வது கடினமாக இருப்பதைக் குறிக்கும். இதற்குப் பல காரணங்கள் இருக்கலாம். எடுத்துக்காட்டாக, தொடர்புள்ள இரு மொழிகளுள் ஒன்றின் இலக்கணம் எளிமையாகி இருக்கலாம். இதனால், மற்ற மொழி எளிமையான இலக்கணம் கொண்ட மொழியைப் புரிந்துகொள்ளக்கூடும். ஆனால், எளிமையான மொழியைப் பேசுவோர் மற்ற மொழியைப் புரிந்துகொள்வது கடினமாக இருக்கும். எடுத்துக்காட்டாக, ஆப்பிரிக்கான்சு மொழியைப் பேசுபவர்கள் டச்சு மொழியைப் புரிந்துகொள்வதிலும், டச்சு மொழி பேசுவோர் எளிமையாக்கப்பட்ட இலக்கணத்தைக்கொண்ட ஆப்பிரிக்கான்சு மொழியைப் புரிந்துகொள்வது இலகு.  
ஒரு வகையைப் பேசுவோர், இரண்டாவது வகையைப் பேசுவோரைவிட மற்ற வகையுடன் பழக்கம் கொள்வதற்கு வாய்ப்புக்கள் இருப்பது சமச்சீரற்ற புரியும்திறனுக்கான மிகப் பொதுவான காரணம் ஆகும். எடுத்துக்காட்டாக, இசுக்காட்டிய ஆங்கிலம் பேசுவோர், திரைப்படம், தொலைக்காட்சி நிகழ்ச்சிகள் என்பவற்றினூடாகப் பொது அமெரிக்க ஆங்கிலத்துக்குப் பழக்கப்பட்டிருக்கிறார்கள். ஆனால், அமெரிக்க ஆங்கிலம் பேசுவோருக்கு இசுக்காட்டிய ஆங்கிலத்துக்குப் பழக்கப்படுவதற்கான வாய்ப்புக்கள் குறைவு. இதனால், இசுக்காடிய ஆங்கிலம் பேசுவோர் பொது அமெரிக்க ஆங்கிலத்தைப் புரிந்துகொள்வதைவிடக் குறைவாகவே அமெரிக்க ஆங்கிலம் பேசுவோர் இசுக்காட்டிய ஆங்கிலத்தைப் புரிந்துகொள்கின்றனர். தமிழ்நாட்டுப் பொதுத் தமிழுக்கும், இலங்கைத் தமிழுக்கும் இடையே காணப்படும் சமச்சீரற்ற புரியும் திறனுக்கும் இதே காரணம் பொருந்தும்.
# சபாஷ் ராமு

***சபாஷ் ராமு*** 1959 ஆம் ஆண்டு வெளியான இந்திய மொழிமாற்றுத் தமிழ்த் திரைப்படமாகும். இது தெலுங்கு மொழியில் வெளியான *சபாஷ் ராமுடு* என்ற திரைப்படத்தின் தமிழாக்கம் ஆகும். சி. எஸ். ராவ் இயக்கத்தில் உருவான இத் திரைப்படத்தில் என். டி. ராமராவ், தேவிகா, ரேலங்கி, எம். என். ராஜம், கிரிஜா, டி. எல். காந்தாராவ், ஆர். நாகேஸ்வரராவ் மற்றும் பலர் நடித்திருந்தனர். கண்டசாலா இசையமைத்திருந்தார்.
# சபாஷ் ராமு

## இடம்பெற்ற சில பாடல்கள்

பாடல்களை இயற்றியவர் கு. சா. கிருஷ்ணமூர்த்தி  
- கலை எழில் வீசியே - ஏ. எம். ராஜா, பி. சுசீலா
- ஹலோ டார்லிங் பறந்தோடி வா - எஸ். சி. கிருஷ்ணன், ஜிக்கி
- ஓ சந்திர பிம்பம் தனைப் பாரடா - கே. ராணி
- ஜெயம் நிச்சயமடா - சீர்காழி கோவிந்தராஜன், டி. எம். சௌந்தரராஜன், பி. கே. சரஸ்வதி
- எழில் மேவும் முகுந்தனை - ஜிக்கி
- ஆரமுதே துரை ராஜா, ஆனந்த நித்ரை செய்வாய் - பி. சுசீலா
- தேவா உனைப் பணிவேன் -- பி. லீலா
# 1000 ரூபாய் பணத்தாள் (இந்தியா)

**இந்திய 1000 ரூபாய் பணத்தாள்** (**Indian 1000-rupee banknote** (1000) என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும்.இது இந்திய ரிசர்வ் வங்கியால் முதன் முதலில் 1938 இல்பிரித்தானியர்ஆட்சிக்காலத்தில் அறிமுகப்படுத்தப்பட்டது, 1946இல்செல்லாமல்ஆக்கப்பட்டது.விடுதலைக்குப்பிறகு 1954இல்மீண்டும்இந்தவரிசைபணத்தாளானதுஅறிமுகப்படுத்தப்பட்டது. 1978சனவரி அன்றுகணக்கில்வராதபணத்தைஒழிப்பதற்காக அனைத்துஉயர்மதிப்புநோட்டுகளான1000, 5000,10,000 ஆகியவை செல்லாத நோட்டுகளாக அறிவிக்கப்பட்டன.  
பணவீக்கம் காரணமாக புழக்கத்தில் உள்ள பணத்தாள்களின் அளவைக் கட்டுப்படுத்த, 2000 நவம்பரில் மகாத்மா காந்திவரிசையின் ஒரு பகுதியாக, அடல் பிஹாரி வாஜ்பாயி அரசினால் 1000 ரூபாய்பணத்தாள் மீண்டும் அறிமுகப்படுத்தப்பட்டது; 2016 நவம்பர் 8 அன்றுஇந்தியபிரதமர் நரேந்திரமோடியால்கறுப்புப்பணஒழிப்புமற்றும்கள்ளப்பணப்பிரச்சனைஆகியவற்றுக்கானதீர்வாகஇந்தபணத்தாள்கள் மதிப்பிழப்பு செய்யப்பட்டன.
# 1000 ரூபாய் பணத்தாள் (இந்தியா)

## மகாத்மா காந்தி புதிய வரிசை

2016 ஆம் ஆண்டு நவம்பர் 10 ஆம் தேதி, நிதி அமைச்சகத்தின் ஷக்திகந்த தாஸ், வரவிருக்கும் மாதங்களில் மகாத்மா காந்தி புதியவரிசையில் புதிய 1000ரூபாய் பணத்தாள்கள் வெளியிடப்படும் என்று அறிவித்தார்.
# 1000 ரூபாய் பணத்தாள் (இந்தியா)

## மகாத்மா காந்தி வரிசை

### வடிவம்

1000 பணத்தாளின் மகாத்மா காந்தி வரிசை பணத் தாளானது177 × 73&nbsp;மிமீ அளவில் அம்பர்-சிவப்புநிறத்தில், முன்பக்கம் மகாத்மா காந்தி படத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது. இந்தப் பணத்தாள் மதிப்பை பார்வையற்றோர் அடையாளம் காண ஏதுவாக பிரெயில் அம்சம் உள்ளது. பின்பக்கத்தில் எண்ணெய் ரிக், செயற்கைக்கோள் மற்றும் எஃகுஉருக்காலை ஆகியவற்றின் கலவையான படம் இடம்பெற்றுள்ளது, இவை அனைத்தும் இந்தியப பொருளாதாரம் குறித்த சித்தரிப்புகள் ஆகும்.  
2011 இக்குப் பிறகு, வெளியிடப்பட்ட 1000 ரூபாய் பணத்தாளில் புதிய இந்திய ரூபாய்க் குறியீடானசின்னம்இடம்பெற்றது. 2005 க்கு முன் அச்சிடப்பட்ட பணத்தாள்கள் 2014 மார்ச்சு 31 முதல் புழக்கத்திலிருந்து திரும்பப் பெறுவதாக இந்திய ரிசர்வ் வங்கி 2014 சனவரியில் வெளியிட்டது. பின்னர் காலக்கெடுவை 2015 சனவரி 1 வரை நீட்டித்தது. இந்த காலக்கெடு மேலும் 2016 சூன் 30 வரை நீட்டிக்கப்பட்டது.
# 1000 ரூபாய் பணத்தாள் (இந்தியா)

## மொழிகள்

மற்ற இந்திய ரூபாய் நோட்டுகள் போல1000 பணத்தாள்களிலும் 17 இந்திய மொழிகளில் பணத்தின் மதிப்பு எழுதப்பட்டிருந்தது. இந்த நோட்டுகளின் முதல்பக்கத்தில் முதன்மையாக ஆங்கிலம், இந்தி<nowiki/>யில் பணத்தின் மதிப்பு எழுதப்பட்டுள்ளது. நோட்டின் பின்பக்கத்தில் இந்தியாவின் 22 அதிகாரப்பூர்வ அலுவல் மொழிகளில் 15 மொழிகளில் நோட்டின் மதிப்பு வரிசையாக எழுதப்பட்டுள்ளது. இந்த மொழி வரிசையானது அகரவரிசையில் இடம்பெற்றிருந்ததன. மொழிகளின் வரிசை பின்வருமாறு: அசாமி,வங்காள மொழி, குஜராத்தி, கன்னடம், காஷ்மீரி, கொங்கணி, மலையாளம், மராத்தி, நேபாளி, ஒடியா, பஞ்சாபி,சமசுகிருதம், தமிழ், தெலுங்கு, உருது.
| மொழிகள் | 1000 |
| --- | --- |
| ஆங்கிலம் | One thousand rupees |
| இந்தி |  |
| அசாமி |  |
| வங்காளி |  |
| குசராத்தி |  |
| கன்னடம் |  |
| காசுமீரி |  |
| கொங்கணி |  |
| மலையாளம் |  |
| மராத்தி |  |
| நேபாளி |  |
| ஒடியா |  |
| பஞ்சாபி |  |
| சமசுகிருதம் |  |
| தமிழ் |  |
| தெலுங்கு |  |
| உருது | } |
# இந்திய அரசு காசாலை, ஐதராபாத்

**இந்திய அரசு காசலை, ஐதராபாத் (India Government Mint, Hyderabad)**என்பதுஇந்தியாவில்உள்ள நான்கு காசாலைகளில் ஒன்றாகும்.இதுஇந்திய மாநிலமான தெலுங்கானா<nowiki/>வில் செரல்பாலி, செகந்தராபாத் (ஐதராபாத்தின் இரட்டை நகரங்கள்)ஐஅடிப்படையாகக்கொண்டது.இந்தஆலை 1803 ஆம் ஆண்டில் ஐதராபாத் நிஜாமின்அரசுகாசாலையாக நிறுவப்பட்டது.இந்தகாசாலையைநிறுவியவர்கள் மிர் அக்பர் அலி கான் சிகந்தர் ஜாக், ஆசாப் ஜாக் III ஆகியோராவர். முதலில் ஐதராபாத் நகரின் மொகல்புரா புறநகரான சுல்தான் சஹியில்இது அமைக்கப்பட்டது. 1950 இல்இந்தஆலைஇந்திய அரசால்கையகப்படுத்தப்பட்டது.இந்தஆலையானது 1997 ஆம் ஆண்டு செர்லாப்பள்ளியில்உள்ளசிகந்தராபாத்தில்இப்போதுஉள்ள இடத்திற்கு மாற்றப்பட்டது. இந்த ஆலையில் 1, 2, 5, 10 ரூபாய் நாணயங்கள் தயாரிக்கப்படுகின்றன.
# இந்திய அரசு காசாலை, ஐதராபாத்

## ஆலைக் குறியீடு

ஐதராபாத்காசாலையில்தயாரிக்கப்பட்ட நாணயம் என்பதைக் குறிக்கும்விதமாக, ஐந்துமுனை நட்சத்திரச் என்ற சின்னம் (*) இந்தஆலையில்அச்சிடப்படும்நாணயங்களில்குறிக்கப்படுகிறது.
# இந்திய அரசு காசாலை, ஐதராபாத்

## தயாரிப்பு

இந்தஆலையின் ஆண்டு உற்பத்தி திறன் 700 மில்லியன் நாணயங்கள்.இதை 950 மில்லியன்நாணயங்களாகஉயர்த்தத் திட்டமிடப்பட்டுள்ளது.இங்குஇந்திய ரூபாய்நாணயங்கள் (1, 2, 5 & 10) அச்சிடப்படுகின்றன.
# ஜாய் கிரிசுப்பு

**ஜாய் ஏ. கிரிசுப்பு** *(Joy A. Crisp)* ஒரு செவ்வாய்க் கோள் புவியியலாளர் ஆவார். இவர் செவ்வாய் சார்ந்த நாசாவின் இலக்குத் திட்டங்களின் பணிக்காகப் பெயர்பெற்றவர். இவற்றில் செவ்வாய்த் தேட்ட ஆய்வூர்திகள் தீட்டமும் செவ்வாய் அறிவியல் ஆய்வகத் திட்டமும் அடங்கும்.
# ஜாய் கிரிசுப்பு

## இளமையும் கல்வியும்

இவர் கொலராடோவில் உள்ள கொலராடோ இசுபிரிங்சுவில் பிறந்தார். இவர் சார்ல்டன் கல்லூரியில் புவியியலில் இளவல் பட்டம் 1979 இல் பெற்றார். இவர் பிரின்சுடன் பலகலைக்கழகத்தில் முதுவர் பட்டமும் (1981) முனைவர் பட்டமும் (1984) பெற்றார். Subsequently, Crisp was a postdoctoral researcher at UCLA for more than two years. Her studies involved investigating rocks from the Canary Islands under conditions similar to those within volcanoes. இவர் செவ்வாய் ஆர்வ ஆய்வூர்தி இலக்குத்திட்டத்தில் துணைத்திட்ட அறிவியலாளர் ஆவார்.